မယ်လဒုက္ခသည်စခန်း

မယ်လ သည် ထိုင်းနိုင်ငံရှိ ဒုက္ခသည်စခန်း ဖြစ်သည်။ ၁၉၈၄ ခုတွင် စတည်ပြီဂ တက်ပြည်နယ် ((ตาก)၊ သာ့စောင်ယန်းခရိုင် (ท่าสองยาง) ရှိ ဒေါနတောင်ရိုးတွင် တည်ရှိသည်။ ဒုက္ခသည် ၅၀၀၀၀ ခန့် နေသည်။ ထိုင်းနိုင်ငံရှိ ဒုက္ခသည်စခန်းများအနက် အကြီးဆုံးဖြစ်သည်။ ၉၀ ရာခိုင်နှုန်းကျော်မှာ ကရင်တိုင်းရင်းသားများ ဖြစ်သည်။ စခန်းအား ထိုင်း-ဗမာနယ်စပ် အကျိုးတူအဖွဲ့ (Thai-Burma Border Consortium) က ထောက်ပံ့သည်။ 

၁၉၈၄ ခုတွင် စရောက်သူများမှာ ကရင်နှင့် ကရင်နီ (ကယား) တိုင်းရင်းသားများ ဖြစ်သည်။ စစ်ဘေးရှောင်တိုင်းရင်းသားများနှင့် ကေအန်ယူမှ ကွဲထွက်လာသူအချို့တို့ ပေါင်းကာ ထိုင်းရွာတို့နှင့် မနီးမဝေးတွင် ရွာတည်ခြင်းဖြစ်သည်။ ကနဦး အရေအတွက်မှာ ၁၁၀၀ ခန့်သာ ဖြစ်သည်။

၁၉၉၅ ခုအထိ ထိုင်း-မြန်မာနယ်စပ်မှ ဒုက္ခသည်များကို အပြင်သွားကာ ကိုယ်တိုင်အလုပ်လုပ်ခွင့်၊ စားစရာရှာခွင့် ပြုထားသည်။ သို့သော် ဒီကေဘီအေများ၏ တိုက်ခိုက်မှု ရှိလာသောကြောင့် ထိုင်းထဲသို့ ပိုတိုးကာ ယခုစခန်းရှိရာသို့ ရွေ့လာကြသည်။ ၁၉၉၅ ခု၊ ဇန်နဝါရီလတွင် မာနယ်ပလော ကျပြီးနောက် ဒုက္ခသည်စခန်းများကို တိုက်ခိုက်မှု စိပ်လာရာ ထိုင်းအာဏာပိုင်တို့က စခန်းအဝင်အထွက်ကို ပိတ်ပြီး လုံခြုံရေး တိုးလိုက်သည်။

၁၉၉၅ ခု၊ ဧပြီလတွင် အနားရှိ စခန်းငါးခုကို မယ်လသို့ ပေါင်းလိုက်ရာ လူဦးရေ ၆၉၆၉ ယောက် မှ ၁၃၁၉၅ ယောက် ဖြစ်လာသည်။

ကရင် ဒုက္ခသည်စခန်းများ
စခန်း၏မြန်မာဘက် နယ်စပ်မျဉ်းမှာ သောင်ရင်းမြစ်ဖြစ်သည်။ စခန်းဒု-ဥက္ကဋ္ဌ မှာစောထွန်းထွန်း၊ မယ်လစခန်းဆေးရုံတာဝန်ခံမှာ စောနေဆဲ၊ ရပ်ကွက်မှူးများမှာ ကိုရွှေ တို့ဖြစ်ကြသည်။
ထိုင်းနိုင်ငံရှိ ဒုက္ခသည်စခန်းများ